CELEX: 32010D0434
Language: sk
Date: 2010-08-06 00:00:00
Title: 2010/434/EÚ: Rozhodnutie Komisie zo 6. augusta 2010 , ktorým sa menia a dopĺňajú prílohy I a II k rozhodnutiu 2008/185/ES, pokiaľ ide o zahrnutie Slovinska do zoznamu členských štátov bez výskytu Aujeszkého choroby a Poľska a regiónov Španielska do zoznamu členských štátov, v ktorých sa realizuje schválený vnútroštátny program kontroly uvedenej choroby [oznámené pod číslom K(2010) 5358]  Text s významom pre EHP

7.8.2010   
            
            
               SK
            
            
               Úradný vestník Európskej únie
            
            
               L 208/5
            
         ROZHODNUTIE KOMISIE
   zo 6. augusta 2010,
   ktorým sa menia a dopĺňajú prílohy I a II k rozhodnutiu 2008/185/ES, pokiaľ ide o zahrnutie Slovinska do zoznamu členských štátov bez výskytu Aujeszkého choroby a Poľska a regiónov Španielska do zoznamu členských štátov, v ktorých sa realizuje schválený vnútroštátny program kontroly uvedenej choroby
   [oznámené pod číslom K(2010) 5358]
   (Text s významom pre EHP)
   (2010/434/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na jej článok 9 ods. 2 a článok 10 ods. 2,
   keďže:
   
               (1)
            
            
               Smernicou 64/432/EHS sa ustanovujú pravidlá obchodu s hovädzím dobytkom a ošípanými s výnimkou diviakov v Únii. V článku 9 uvedenej smernice sa ustanovujú kritériá schvaľovania povinných vnútroštátnych programov kontroly určitých nákazlivých chorôb vrátane Aujeszkého choroby. V článku 10 uvedenej smernice sa okrem toho ustanovuje, že členský štát, ktorý zvážil, že sa na jeho území alebo na časti jeho územia nevyskytujú takéto choroby vrátane Aujeszkého choroby, má Komisii predložiť vhodnú podpornú dokumentáciu.
            
         
               (2)
            
            
               V rozhodnutí Komisie 2008/185/ES z 21. februára 2008 o dodatočných zárukách v obchode s ošípanými v rámci Spoločenstva, pokiaľ ide o Aujeszkého chorobu, a o kritériách na poskytovanie informácií o tejto chorobe (2) sa ustanovujú dodatočné záruky pri premiestňovaní ošípaných medzi členskými štátmi. Tieto záruky súvisia s klasifikáciou členských štátov v závislosti od ich statusu, pokiaľ ide o Aujeszkého chorobu.
            
         
               (3)
            
            
               V prílohe I k rozhodnutiu 2008/185/ES sa vymenúvajú členské štáty alebo ich regióny, v ktorých sa Aujeszkého choroba nevyskytuje a v ktorých je očkovanie zakázané. V prílohe II k uvedenému rozhodnutiu sa vymenúvajú členské štáty alebo ich regióny, v ktorých sa realizujú schválené vnútroštátne programy eradikácie Aujeszkého choroby.
            
         
               (4)
            
            
               V Poľsku a Španielsku sa počas viacerých rokov realizovali vnútroštátne programy kontroly Aujeszkého choroby. Vo viacerých španielskych regiónoch sa vnútroštátny program kontroly Aujeszkého choroby už schválil rozhodnutím Komisie 2007/603/ES (3).
            
         
               (5)
            
            
               Slovinsko predložilo Komisii podpornú dokumentáciu, podľa ktorej je status územia Slovinska bez výskytu Aujeszkého choroby a táto choroba sa v tomto členskom štáte nikdy nezistila.
            
         
               (6)
            
            
               Komisia preskúmala dokumentáciu, ktorú predložilo Slovinsko, a zistila, že je v súlade s požiadavkami článku 10 ods. 1 smernice 64/432/EHS. Z tohto dôvodu by sa mal tento členský štát zahrnúť do zoznamu uvedeného v prílohe I k rozhodnutiu 2008/185/ES. Uvedená príloha by sa preto mala zodpovedajúcim spôsobom zmeniť a doplniť.
            
         
               (7)
            
            
               Poľsko predložilo Komisii podpornú dokumentáciu, pokiaľ ide program realizovaný na celom území Poľska, a požiadalo o schválenie uvedeného programu.
            
         
               (8)
            
            
               Španielsko práve predložilo Komisii podpornú dokumentáciu, pokiaľ ide program realizovaný v autonómnych spoločenstvách Andalúzia, Aragónsko, Baleáry, Kastília-La Mancha, Katalánsko, Extremadura, Madrid, v regióne Murcia, v spoločenstve Valencia, a v provinciách Salamanca, Segovia a Soria v autonómnom spoločenstve Kastília-León a v provincii Tenerife v autonómnom spoločenstve Kanárske ostrovy, a požiadalo o schválenie tohto programu.
            
         
               (9)
            
            
               Komisia takisto zistila, že vnútroštátne kontrolné programy predložené Poľskom a Španielskom spĺňajú kritériá stanovené v článku 9 ods. 1 smernice 64/432/EHS. Poľsko a Španielsko by sa z uvedeného dôvodu mali zahrnúť do zoznamu uvedeného v prílohe II k rozhodnutiu 2008/185/ES. Uvedená príloha by sa preto mala zodpovedajúcim spôsobom zmeniť a doplniť.
            
         
               (10)
            
            
               Rozhodnutie 2008/185/ES by sa preto malo zodpovedajúcim spôsobom zmeniť a doplniť.
            
         
               (11)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Prílohy I a II k rozhodnutiu 2008/185/ES sa nahrádzajú textom v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 6. augusta 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES 121, 29.7.1964, s. 1977/64.
   
      (2)  Ú. v. EÚ L 59, 4.3.2008, s. 19.
   
      (3)  Ú. v. EÚ L 236, 8.9.2007, s. 7.
   
      PRÍLOHA
      „
            PRÍLOHA I
            
               Členské štáty alebo ich regióny, ktoré sú bez výskytu Aujeszkého choroby a v ktorých je očkovanie zakázané
            
            
                        Kód ISO
                     
                     
                        Členský štát
                     
                     
                        Regióny
                     
                  
                        AT
                     
                     
                        Rakúsko
                     
                     
                        všetky regióny
                     
                  
                        CY
                     
                     
                        Cyprus
                     
                     
                        všetky regióny
                     
                  
                        CZ
                     
                     
                        Česká republika
                     
                     
                        všetky regióny
                     
                  
                        DE
                     
                     
                        Nemecko
                     
                     
                        všetky regióny
                     
                  
                        DK
                     
                     
                        Dánsko
                     
                     
                        všetky regióny
                     
                  
                        FI
                     
                     
                        Fínsko
                     
                     
                        všetky regióny
                     
                  
                        FR
                     
                     
                        Francúzsko
                     
                     
                        departementy Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Ille-et-Vilaine, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne, Yvelines
                     
                  
                        LU
                     
                     
                        Luxembursko
                     
                     
                        všetky regióny
                     
                  
                        NL
                     
                     
                        Holandsko
                     
                     
                        všetky regióny
                     
                  
                        SI
                     
                     
                        Slovinsko
                     
                     
                        všetky regióny
                     
                  
                        SK
                     
                     
                        Slovensko
                     
                     
                        všetky regióny
                     
                  
                        SE
                     
                     
                        Švédsko
                     
                     
                        všetky regióny
                     
                  
                        UK
                     
                     
                        Spojené kráľovstvo
                     
                     
                        všetky regióny v Anglicku, Škótsku a vo Walese
                     
                  
         
            PRÍLOHA II
            
               Členské štáty alebo ich regióny, v ktorých sa realizujú schválené vnútroštátne programy eradikácie Aujeszkého choroby
            
            
                        Kód ISO
                     
                     
                        Členský štát
                     
                     
                        Regióny
                     
                  
                        BE
                     
                     
                        Belgicko
                     
                     
                        všetky regióny
                     
                  
                        ES
                     
                     
                        Španielsko
                     
                     
                        všetky regióny
                     
                  
                        HU
                     
                     
                        Maďarsko
                     
                     
                        všetky regióny
                     
                  
                        IE
                     
                     
                        Írsko
                     
                     
                        všetky regióny
                     
                  
                        IT
                     
                     
                        Taliansko
                     
                     
                        provincia Bolzano
                     
                  
                        PL
                     
                     
                        Poľsko
                     
                     
                        všetky regióny
                     
                  
                        UK
                     
                     
                        Spojené kráľovstvo
                     
                     
                        všetky regióny v Severnom Írsku
                     
                  “